Niels Henrik Abel

Nilsas Henrikas Abelis (, 1802 m. rugpjūčio 5 d. Nedstrandas, Rugalandas – 1829 m. balandžio 6 d. Frolandas, netoli Arendalio) – žymus norvegų matematikas. Įrodė, kad aukštesnio negu 4 laipsnio algebrinės lygtys bendruoju atveju radikalais neišsprendžiamos. Vėliau jo darbą patobulino E. Galois; jie laikomi grupių teorijos pradininkais. Apibrėžė kai kuriuos radikalais išsprendžiamų lygčių tipus. Ištyrė alg. funkcijų integralus, neišreiškiamus elementariosiomis funkcijomis (Abelio integralus). Jo darbai apie binominę eilutę skatino begalinių konverguojančių eilučių teorijos raidą. Buvo vienas iš elipsinių funkcijų teorijos kūrėjų. Savo darbus siuntė A. L. Cauchy, C. F. Gauss, Prancūzijos Mokslų akademijai, bet dėl nesusipratimų liko nepastebėtas. Dirbo mokytoju, turėjo rėmėjų, bet po ankstyvos tėvo mirties daugiavaikė šeima atimdavo daug resursų, todėl skurdo ir mirė nuo tuberkuliozės 26 m. amžiaus. Darbai publikuoti ir pripažinimas atėjo po mirties.

XXI a. pr. įsteigtas Abelio fondas ir skiriama Abelio matematikos premija (nuo 2003 m.).

Šaltiniai

Nuorodos 

 N. H. Abelio biografija (mathshistory.st-andrews.ac.uk) 

N. H. Abelio biografija (abelprize.no):
 Auklėjimas ir mokymasis (Upbringing and schooling)
 Studentas be galimybių toliau studijuoti (A student without any opportunities for further study) 
 Didžioji kelionė į užsienį (The great journey abroad) 
 Jo paskutiniai metai (His last years) 
 Abelio palikimas (The legacy of Abel) 

Matematikai
Norvegijos asmenybės